Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: 10. számú melléklet a 44/2000. (XII. 27.) EüM rendelethez
Paragraph Index: 794

1. A címke (feliratozás) tartalmi és formai követelményei* A címkék méretei a veszélyes anyag mennyiségétől függően: 3 l alatt 52× 74 mm 3—50 l 74× 105 mm 50—500 l 105× 148 mm 500 l felett 148× 210 mm A címkének a következő adatokat kell tartalmaznia: 1 Az anyag/készítmény kereskedelmi/fantázia neve 2 Mennyisége 3 Összetevők [veszélyes anyag(ok) koncentráció tartománya], %-ban** 4 A veszély jelképe és jele 5 R és S mondatok 6 Magyar azonosítási szám*** 7 EU-szám (EINECS- vagy ELINCS-szám) és „EK címke” felirat*** 8 Gyártó vagy forgalmazó neve, telephelyének címe, telefonszáma * A lakosság részére forgalomba hozott veszélyes anyagok, illetve veszélyes készítmények esetén a címke mérete eltérő lehet, a veszély jelképét és jelét (betűjel) mindkét esetben jól megkülönböztető módon kell feltüntetni a címkén. ** A veszélyes készítményt legnagyobb térfogatarányokban alkotó (ha van) négy veszélyes anyagot kell feltüntetni; négynél több veszélyes anyagot csak toxikológiai vagy az ökotoxikológiai indokoltság esetén tüntessen fel. *** Kitöltése csak veszélyes anyag esetén szükséges.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes